Mathias Wichmann har ophævet kontrakten med AaB et halvt år før tid. Hvor han fortsætter karrieren er endnu uvist.

Mathias Wichmann har spillet i AaB i hele sin professionelle karriere, men nu er det slut. Den 23-årige spiller havde kontrakt frem til sommer, men nu er parterne blevet enige om at ophæve samarbejdet et halvt år før tid.

- Det er klart, at AaB i mange år har betydet meget for mig, og det var fedt at være med til at vinde The Double i sidste sæson, ligesom det også har været lærerigt og en stor oplevelse med de mange europæiske opgør i efteråret, siger Wichmann til klubbens hjemmeside.

- Jeg må dog også være realistisk at sige, at jeg har brug for fast spilletid, hvis jeg skal fortsætte min udvikling, og dét har jeg endnu ikke udsigt til i AaB, hvorfor et klubskifte er logisk.

Wichmann nåede 130 kampe for AaB. Hvor han fortsætter karrieren afsløres snart.

Tegn et sæsonkortabonnement og se alle AaB?s hjemmekampe her